
1. december.


Det var 1.december. De vidste alle hvad denne dag betød, og hvordan de næste 24 dage ville blive meget lange. Det eneste der virkede underligt var, at ingen havde lyst til at flytte halmen og begynde årets eneste arbejdsmåned. De kiggede på hinanden, og alle følte de det samme… ingenting… tomrum… lyst til at sove igen havde de vist også alle sammen. De kunne alle sammen huske hvad de egentlig skulle, og hvorfor de skulle det, gad vide om det var det samme i alle sovesalene, eller om det kun var hos dem. Gad vide hvor deres Mester var henne…


Julenissen Godtbrød var den første som fjernede halmen, og rejste sig op og strakte kroppen. Straks efter kom julenisse pigen Flette, de kiggede på hinanden en kort stund, og så på de andre. Godtbrød, med sin dybe stemme, god december morgen nisser, kom alle op og stå vi må snakke sammen. Flette lod tårerne trille, og da Julenissen Salme så dette fløj hun op af halmen, og gav Flette et lille knus og satte hendes hue ordentligt, så den igen stod lige op i en spids. og Flette kom til at le af Salme og så begyndte de at gå lidt rundt i sovesalen.


Da alle nisser var kommet op og sad rundt om samlingsbordet, kunne ingen af dem kunne egentlig huske hvordan de lige plejede at gøre denne morgen alligevel. Godtbrød tog igen ordet og sagde til julepapir-nissen at han skulle tage et par af de andre nisser, og se til de andre sovesale om de var lige så langt nede som hos dem. Hvis dette var tilfældet skulle de alle samles i den store sal, og se om de kunne finde en løsning på hvad i nissen der var galt.


En halv time senere var alle 1000 nisser samlet i den store sal til nissekrisemøde, for hvis de alle var nissesyge, måtte de finde en kur hurtigt så de kunne komme i gang, med det de nu skulle, hvis de altså skulle noget.


Klokken var nu hen af 11 og alle vidste, at nu, måtte Mester sikkert snart komme, det plejede han da vist nok at gøre i dag, men ingen var helt sikre. Godtbrød rejste sig og gik op på Mesters plads, og tog igen ordet. Dette gav et chok gennem salen, det var der aldrig nogen nisse der havde gjort før.


Kære nisser, begyndte han lidt tøvende.


Jeg ved at dette er i mod alle nissers uskrevne regler, men vi kan alle mærke at noget er helt galt, og derfor syntes jeg ikke bare vi skal sidde her og vente på at Mester kommer.


Vi må prøve at tænke som Mester, hvad ville han have gjort lige nu. Han har så tit snakket om en målepind for vores arbejde, og da vi ikke laver noget lige nu, som jeg vist nok tror vi burde, så må han kunne se det, men hvis nu han også er ramt, af hvad det så end er vi er ramt af, så er det jo ikke sikkert at han kigger på den. Er der nogen der ved hvor den er henne, eller har en ide om det, må i gerne sige det nu.


Julenissen Synålsen rejste sig op, og sagde at han vidste hvor den var sidste år. Han havde set den da han skulle sy et lille hul i Mesters jakke. Men Mester havde sagt, at han ville flytte den igen da ingen nisse måtte vide hvor den var, da dette kunne skabe arbejdssomhedsnissesyge, så måske var det ikke så godt at finde den. Måske var det bedre, at finde Mester og snakke med ham.


Godtbrød tog sig til sit skæg, men inden han nåede at sige mere, gik porten til den store sal op og der stod Mester. Så fik Godtbrød ellers fart på med at komme væk fra den plads han havde indtaget.


Alle nisser i salen blev på samme sekund stille, og kiggede med måbende ansigter, den var også rivende gal med Mester. Mester stod i sit sovetøj og uden sin hue.


Mens han gik gennem salen begyndte flere af de yngre nisser, at græde for nu vidste alle at den var helt gal, med hvad der nu end skulle være nu.


Mester indtog sin plads, kiggede på alle sine nisser og så ned i gulvet. Gik hen bag sin talerstol og rømmede sig let. Med en ryst der rungede gennem hele salen, begyndte han sin tale til sine nisser.


Kære nissefolk.


Jeg ved hvad i tænker, men rolig nu, i er ikke blevet ramt af julenissesyge, nej.


Som i alle kan se har jeg kun mit sovetøj på, og det er fordi min juledragt og min hue er væk.


Jeg vågnede som altid to dage før jer, og jeg følte mig som altid lidt sløj, jeg rejste mig fra halmen og blev ganske forskrækket, tøjet var væk. Jeg kontaktede mine mange julehjælpere rundt i landet og alle havde de mistet deres tøj. Julepynten i butikker og på alle træer er væk, ja julen er simpelthen væk i menneskelandet.


Jeg gik hen til den store nissebog for at se om der var en forklaring på dette, og som jeg frygtede, stod der: ”at hvis julemanden mistede sit juletøj og sin hue samtidig, ville julen forsvinde i menneskeland, og hvis tøjet blev ødelagt sammen med huen ville han også miste sin hukommelse”.


Da jeg stadig har min hukommelse, er tøjet ikke ødelagt endnu. Men i kære nisser vil kunne huske hvem i er, hvad i plejer at lave, men ikke hvordan i gør det.


Salme du plejer at synge, begynd på en sang. Eller Flette lav mig et julehjerte.


Nej det er det jeg mener i ved det er det i skal gøre, men i kan ikke huske, hvordan man gør det.


Vi må sende en gruppe af sted til menneskeland, og finde alle nissedragterne inden vi kommer alt for langt bagud i gaveproduktionen. Jeg har allerede lavet en liste over hvem der skal af sted, og dette står ikke til at ændre, kanen er pakket med mad og drikke til turen. Bliver jeres navn nævnt, skynder i jer ned i salen og pakker jeres nissetasker, resten tager tilbage på nisseskolen, hvor i vil være i sikkerhed.


Godtbrød, Flette, Salme, Synålsen, Hyggesen, Pyntetrold og Skriverrisen. Fart på nisser, vi må ikke spilde tiden mere nu.


Når i nu kommer frem til der hvor mine dyr har fået besked på, vil i blive hentet af Grødsen, han kan virke lidt gnaven, men han er god nok, og laver en nissegod nissegrød


Resten må tilbage på nisseskolen, og se om i kan finde måder at få lidt juleting i gang.


Han gik gennem salen igen, og væk var han. Salen var stille, alle blev siddende på nær de nisser hvis navn var udnævnt til at skulle finde juletøjet.


De sad nu alle 7 i kanen og fik de sidste beskeder fra Mester, og så fik de udleveret nissearbejdsnålen sammen med meget strenge ordre om hvordan den skulle bruges. Skriverrisen griflede det hele ned, og med et var de af sted hen over himlen i en fart de aldrig havde prøvet før. Ingen af dem anede hvordan man styrede kanen, eller om dyrene selv klarede den side af sagen.


Skriverrisen fandt en lille note på bunden af kanen, tænd på den lille gule knap og turen vil falde jer mindre kedelig. Salme skyndte sig at trykke på knappen og lyden af musik opstod, alle lænede de sig tilbage for at nyde turen, de ville være fremme når solen gik ned i menneskeland, men til der var der endnu et par timer, og en nisse skal huske, at den aldrig må blive set af et menneske for da vil han miste sin bedste evne.









2. december.


Denne morgen vågnede alle nisserne op, et meget fremmet sted. De var ankommet meget sent i nat, og Grødsen var nøjagtig som Mester havde sagt. Nu stod grøden allerede på bordet og alle var meget spændte på hvilke ideer Grødsen var kommet på, mens han havde ventet på de kunne lande, uden at nogen mennesker så dem.


De kiggede ud af vinduet, da de var taget af sted fra Nissebyen havde der liget meterhøjt sne, men her i menneskeland var der kun koldt, og ikke et snefnug at se, heller ikke her til morgen. Flette spurgte om det mon også hørte med til julen i menneskeland, og nu hvor julen var væk kom der så heller ikke sne i menneskeland.


Grødsen lo, så maven hoppede voldsomt, og svarede Flette at det nu ikke var sådan det hang sammen, og at sneen nok skulle komme i menneskeland, når det blev koldt nok.


De satte sig ved bordet og begyndte at spise den grød, som stod og ventede på dem, alt i mens Grødsen forelagde dem dagens opgaver.


Først skal vi have lagt en plan for, hvordan vi kommer i gang med at lede efter det forsvundne tøj.


Herefter skal vi have fundet tøj til jer, så i ikke bliver genkendt af menneskerne, for der er vel ikke nogen af jer der vil miste jeres bedste evne, går jeg ud fra.


Alle rystede på hovedet, med skræmte ansigter.


Hov for nissen da, jeg havde helt glemt at min julehjælper lærling kommer forbi og hilser på jer inden så længe, han er en drillenisse af den mere humoristiske slags, men har lige som jer, glemt hvordan man gør det, man ved man kan. Men det tager vi når han dukker op.


Salme udbryder pludselig, sikke en lækker grød hr. Grødsen, nøhj tror ikke jeg har fået nogen bedre siden mine nissebarns år, inden jeg kom på nisseskole. Hov undskyld jeg afbrød dig Grødsen, jeg er ikke altid lige god til at vente når jeg bliver meget glad.


Ja ja Salme, pyt med det. Skriverrisen du skal have sendt et brev til Mester om at i er vel ankommet, at ingen er blevet set, og at vi straks går i gang med opgaven. Af sted, af sted det er en haster, mit skriveværelse ligger 2. nissehue på højre nissehånd, ned af den gang lige bag ved Salme.


Pyntetrold og Hyggesen vi skal have pakket kanen ud, med alle de ting i havde med, af sted, af sted det er en haster, så i kan komme til at føle jer hjemme her, nu hvor vi ikke ved hvor længe, i skal være her.


Godtbrød der ligger en bager ikke så langt herfra, lige så snart vi har fundet noget andet tøj til dig skal du og Skriverrisen ud, og have skrevet ned hvordan man bager lidt brød og kager, i må finde på en eller anden historie, så han ikke bliver mistænksom og smider jer ud inden i har fået måden, og de ting der skal i.


Salme du skal i kirke og høre koret synge julesalmer, og se om det ikke vækker noget i dig, ellers må vi prøve at finde på noget andet.


Synålsen og Flette, i skal byen og finde mig nogle lakridser, jeg er løbet tør og det går virkelig ikke. Hvis jeg ikke får mine lakridser, bliver jeg ikke til at være sammen med.


Men inden alt dette, hmmm, hvor pokker bliver han af ham Lokesen, han skulle komme med det tøj i skal have på her i menneskeland. Vi kan ikke komme i gang, før han kommer.


Er alle enige i, at det er dagens opgaver for os.


Ingen der siger imod, så er det vedtaget. Flette sætter du lige Skriverrisen ind i hans opgaver for i dag.


Inden nogen nærmest for tænkt en tanke, brager døren op og det eneste de kan se er en kæmpe bunke tøj med fødder og hue, ingen af dem kan lade være med at grine af det syn.


Lokesen smider tøjet på gulvet lige foran Grødsen og puster ud. Her er det tøj du ville have, næste gang jeg får sådan en opgave, kan du så ikke hjælpe mig lidt det var sq tungt som bare nissen. Nå lad os nu se hvad der er her til jer. Lad os dele det hele op, efter hvad det er. Så kan vi se hvem, der skal have hvad på bagefter.


Flette, Salme og Synålsen går straks i gang med at kigge på tøjet. Py ad hvor det altså ikke ligner tøjet i Nissebyen, jeg er altså ikke sikker på, at jeg vil gå i det der siger Salme.


Det kan du nissemig blive nødt til hvis ikke du vil miste din bedste evne, kom det vredt fra Godtbrød henne fra køknet.


Inden længe stor de alle sammen i tøj fra menneskeland og her måtte Lokesen altså le, nej hvor ser i altså sjove ud, han gik hen og rettede lidt på deres tøj, så det kom til at sidde mere som menneskenes i byen. Så nu er det bedre, nu falder i ikke helt ved siden af i bybilledet.


Skriverrisen har du set om der er kommet svar fra Mester, og er i kommet på hvordan i vil komme tæt på den bager. De ryster begge på hovedet


Lokesen kigger på dem, ej det mener i sq da ikke, den er da oplagt i skal skrive en kogebog med tidens ultimative bedste opskrifter fra bageren. Og han er udvalgt til at være bageren, de skal være fra.


Pyntetrold og Hyggesen er i færdig med at tømme kanen? De nikker begge to, og hiver en kæmpe sæk frem, åbner den, og henter en skål og fylder den op med lakrids.


Grødsen hopper i vejret af fryd, så behøver i ikke tage i byen efter lakridser, der er jo til flere uger her. Århhh Mester har ikke glemt min ynglings slik.


Pyntetrold lo lidt, og sagde at der var tre sække mere af den størrelse med lakrids. så vi kan vist bare spise løs.


Lokesen vil du følge Salme ned til Domkirken, og være der sammen med hende. Hold godt øje med hendes reaktion, for i må ikke blive afsløret. Jeg viser selv Godtbrød og Skriverrisen hvor bageren er henne, og Lokesen, genial ide du kom med, nu må vi håbe han hopper på den.


I andre kan holde øje med om der kommer post fra Mester, husk skriveværelset er på 2. nissehue på højre nissehånd, der kan i også sætte nisse-arbejdsnålen, så flytter jeg den når jeg kommer tilbage, så i ikke bliver fristet af den, og dermed bliver arbejdssomhedsnissesyge.


Alle gik de i gang med de opgaver, de nu havde fået, Flette kiggede tit ud af vinduet hun savnede sneen i Nissebyen, og gad vide hvor koldt det mon skulle være i menneskeland, før der kom sne.


Hyggesen gik hen til skriveværelset med nisse-arbejdsnålen, og fik øje på at der var kommet brev fra Mester, han skyndte sig tilbage til de andre, nu måtte de vente til de andre kom tilbage, for der stod at det var til Grødsen og kun måtte åbnes af ham.









3. december.


Denne morgen var der ikke nogen af nisserne der var i særligt godt humør. Salme havde ikke haft held med at lytte til sangene i kirken, og bageren var blevet drøn fornærmet og sur over at han skulle dele sine hemmelige opskrifter, så de var godt og grundigt blevet smidt ud med fuld musik og den ene skideballe efter den anden. Mange af de kunder der var i butikken havde kigget meget efter dem. De havde skyndt sig meget at komme væk, så der ikke var nogen der kunne nå at afsløre at de var nisser.


Efter de skuffelser havde Grødsen helt glemt at åbne brevet fra Mester, så dette lå stadig på bordet da de satte sig for at spise deres morgen grød, nu med lakridser på toppen.


Grødsen tog brevet og læste det igennem og kiggede op på dem alle sammen, så for nissen da, nu skal i da lige høre her.


Kære nisser


Jeg er glad for at i er vel ankommet til jeres nye sted, jeg har til min store skræk opdaget, at så længe jeg ikke har mit juletøj og hue kan i ikke komme tilbage til Nissebyen, desværre. Men her fra er der godt nyt, nisserne på nisseskolen har det godt og indtil videre er der ikke tegn på, at der er sket yderligere skade, end den der allerede er sket.


Den anden ting er at vores butiksnissedetektiver mener at have opdaget nogle spor i kan bruge, men de ville ikke skrive mere over Nisse-Nettet, hvis det nu bliver overvåget, så i må tage ud og snakke med dem selv, jeg skriver nederst i dette brev, hvor i kan finde en af ham i skal snakke med, som den første, han ved hvad han skal gøre, når i kommer.


Det sidste i skal vide er at ikke alt er som det ser ud, pas på med hvem i snakker med, og hvad i snakker om. Hold viden om denne tur for jer selv så meget som muligt. Der findes nisser i menneskeland som blev opdaget og mistede deres bedste evne. Nogle af dem er meget sure på julen. Pas på det ikke er dem, der får fat i forkerte oplysninger om jer. Nogle vil måske prøve at afsløre jer som nisser.


Juleligst


Mester


Efter Grødsen havde læste dette brev op var der så larmende en stilhed, at man kunne høre støvet lægge sig på gulvet.


Lokesen tog først ordet, nå Skriverrisen skal vi to tage ud og snakke med ham der stod i brevet, de kiggede alle på Lokesen, vi tager af sted alle sammen erklærede Grødsen, og dermed var den sag afgjort.


Pyntetrold og Hyggesen havde dog ikke lyst til at tage med, og pludselig fik Hyggesen en ide. De ville blive tilbage og læse i den store bog om mennesker og halv-nisser, altså dem der havde mistet deres bedste evne, så når de andre kom tilbage, kunne de fortælle lidt mere om hvordan man kunne snyde menneskerne og halv-nisserne, så man ikke blev afsløret lige så nemt.


De kiggede alle på Grødsen og Lokesen, Flette spurgte om de ikke bare kunne fortælle dem det de skulle vide når de fik brug for det. De måtte dog indrømme at der sikkert var ting, de igennem årene havde glemt, eller ikke haft brug for. De jo havde været her i mange år, og dette var nogle af de ting de ikke måtte hjælpe nyankomne nisser med. Så derfor fik Pyntetrold og Hyggesen lov at blive hjemme.


Flette og Salme, i kunne måske tage på biblioteket og låne en masse bøger om forskellige nisseting, så er vi da ikke helt så mange der tager af sted, og så virker det ikke helt så underligt for menneskerne. Lokesen kan vise jer vejen og hjælpe jer, for der er sikkert mange bøger i skal have med.


Godtbrød, Synålsen, Skriverrisen og jeg tager af sted for at finde denne butikdetektiv-nisse og snakke med ham. Vi mødes alle sammen igen her klokken 17, så er der god tid til at få samlet op på dagen, og få skrevet brev til Mester.


butikdetektiv-nissen, var for en nisse ikke svær at finde. For alle nisser der var julehjælpere i menneskeland, som ikke var opdaget af mennesker, bar et særligt nisserejsearmbånd som kun nisser, der ikke havde mistet sin bedste evne, kunne se.


Hapssen genkendte også dem med det samme, han og Grødsen var gamle nisseskole venner, og han gik hen til dem og sagde at de måtte vente til han havde pause med at snakke. Det ville ikke vare længe før han kunne gå, så de kunne tage en tur rundt og kigge i de forskellige butikker, og hvis de var smart gik de over i chokoladeparadiset og fandt Choki, hun vidste en masse om halv-nisse forbundet, og hun havde så vidt han vidste fri nu. så ville han slutte sig til dem, når han havde pause.

